РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  42

от заседание на Комисия ”Професионална квалификация, информационни технологии и статистика” на ВСС,
проведено на 14.11.2014 г.

Днес, 14.11.2014 г. петък/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев 
ЗА ПРЕДСЕДАТЕЛ:         Мария Кузманова
	    ЧЛЕНОВЕ:	Елка Атанасова
		Юлия Ковачева - отсъства
		Галина Карагьозова
		Даниела Костова - отсъства
		Михаил Кожарев - отсъства

На заседанието присъстваха експертният сътрудник към комисията: Светослав Неделчев – началник отдел "ИОВСС" - дирекция „ИТСС”.

По т. 1 присъстваха:
Методи Лалов – председател на Софийски районен съд
Габриела Иванова Петрова – съдебен администратор СРС
Татяна Бельова - началник отдел „Информация” СРС
Васил Стоянов Стоянов – системен администратор СРС
Росен Рачев Стоянов – системен администратор СРС
Георги Петров Бозаджиев – системен администратор СРС

1.ОТНОСНО: Искане от председателя на Софийски районен съд, в изпълнение на договор по обществена поръчка с предмет „Доставка на компютърно оборудване, комуникационно оборудване и софтуерни лицензи за сградата на СРС на бул. „Цар Борис ІІІ” № 54.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. КОНСТАТИРА необходимостта от софтуер за дистанционна поддръжка на сървъри и работни станции в Софийски районен съд.

1.2. ПРЕПОРЪЧВА на председателя на Софийски районен съд, в най-кратък срок, да представи обосновано искане, с подробни разчети за реално необходимите средства.

	1.3. ВЪЗЛАГА на дирекция „ИТСС” в спешен порядък да уточнят вариантите за заявка за 8 броя софтуерни лицензи от Министерски съвет Дирекция „Държавна администрация”.
	1.4. СЪГЛАСУВАНО с комисия „Бюджет и финанси” на ВСС да внесе в заседание на ВСС проект на решение за искане до Министерски съвет за осигуряване на недостигащи брой декстоп платформи и лицензи.

2.ОТНОСНО: Постъпили съобщения за  нов тип вирусна атака на компютърната техника в органи на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	2.1. ДА СЕ ОГРАНИЧИ временно достъпа до Интернет на служебните компютри, включително ползването и  на външни носители на информация. 
	2.2. ДА СЕ СЕЗИРАТ компетентните разследващи органи за вирусната атака.
	2.3. ДА СЕ УВЕДОМЯТ Главния прокурор и  председателите на ВКС, ВАС и апелативните съдилища.
	2.4. ДА СЕ УВЕДОМЯТ отделно и системните администратори на органите на съдебната власт, които да преценят необходимостта от промяна на периодичността на архивиране на служебни файлове и информация и начинът на защита на информацията./ пример:архив на деловодните системи, аис бюра съдимост, на случайното разпределение на делата и преписки и други/ 
	2.5. НЕЗАБАВНО ДА СЕ ПУБЛИКУВА съобщение на Интернет-сайта на Висшия съдебен съвет.

ПРЕДСЕДАТЕЛ
НА КОМИСИЯТА: 
РУМЕН ГЕОРГИЕВ

Началник Отдел "ИОВСС" - 
дирекция „ИТСС” АВСС:
	Светослав Неделчев ...............

Сътрудник на комисия:
Светла Кирилова........................